РЕПУБЛИКА СРБИЈА

*Г р а д Б е о г р а д*

Градска општина Младеновац

Комисија за спровођење поступка јавне набавке

Број: 03.10.404-37/2020

Дана: 24.6.2020. године

 На основу члана 63. став 3. и члана 54. став 12. тачка 1. Закона о јавним набавкама ("Сл. гласник РС", бр. 124/2012, 14/2015 и 68/2015), Комисија за спровођење поступка јавне набавке образована Решењем председника градске општине Младеновац бр. 03.10.404-37/2020 од 28.5.2020. године, даје следеће:

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

 У отвореном поступку јавне набавке извођења радова на реконструкцији објекта МЗ Јагњило - I фаза, ОП-ЈН бр. 3.9/2020, а поводом Захтева за појашњење конкурсне документације заинтересованог понуђача од 23.6.2020. године, Комисија даје следеће појашњење конкурсне документације:

 **Питање заинтересованог понуђача:**

 "Као додатни услов на страни 7 конкурсне документације пише:

1) У погледу финансијског капацитета: сматра се да понуђач располаже неопходним финансијским капацитетом уколико у последњих 12 месеци није био у блокади, од дана објављивања позива за подношење понуда.

 Доказ:

 **-** Потврда НБС о броју дана неликвидности (овај услов испуњава понуђач који наступа самостално, сви учесници у заједничкој понуди и подизвођачи). Потврда мора бити издата након објављивања позива за подношење понуда.

 Да ли се период од последњих 12 месеци од дана објављивања позива за подношење понуда односи на период 01.06.2019. год. до 01.06.2020. год. с обзиром да је позив за подношење понуда објављен 01.06.2020.?"

**Одговор:** Последњих 12 месеци од дана објављивања позива за подношење понуда односи се на период од 01.06.2019. године до 31.05.2020. године.